**Matthew Le Tissier** (født 14. oktober 1968 i St Peter Port, Guernsey) er en engelsk tidligere fotballspiller som spilte sin hele profesjonelle karriere for den engelske fotballklubben Southampton FC.

Karriere
--------

Le Tissier spilte juniorfotball på øyen Guernsey, som ligger i Den engelske kanal, for klubben Vale Recreation. Han var den yngste av 4 sønner, og alle hans brødre var talentfulle innen fotball og cricket. Det var tydelig allerede fra ung alder at Matthew Le Tissier var talentfull, ettersom han stadig spilte fotball mot spillere som var 2-3 år eldre. Han oppnådde mange forskjellige sportsrekorder på Guernsey, blant annet innen Cricket.

I 1981 deltok han på Southamptons fotballskole i Calshot aktivitetssenter i Hampshire. Han prøvespilte for Oxford United, men fikk ikke kontrakt. Etterhvert ble han oppdaget av Southamptons Bob Higgins, og klubben ansatte ham som læregutt i mai 1985.

Han skåret over 50 mål i første sesongen, inkludert seks stk i en kamp mot Brighton. Ligadebuten kom for Southampton mot hans gamle favorittlag Tottenham 2. september 1986. Første scoring kom i Southamptons seier over Manchester United i ligacupen, da han kom inn for Danny Wallace og lobbet over keeper. 

I sesongen 1987-88 var det forventet at Le Tissier skulle spille seg inn på laget, men han ble sittende mye på reservebenken, spesielt fordi Andy Townsend var førstevalget på midtbanen. Han scoret to mål i cupene denne sesongen, i ligacupen mot Bournemouth og i FA-cupen mot Reading.

I 1988-89 sesongen fikk han fast plass på laget. Southampton var i ferd med å skifte ut Danny Wallace og Colin Clarke med nye spillere som Le Tissier, Rod Wallace og Alan Shearer. 

### Årets unge spiller

I 1989-90 sesongen fikk Matthew Le Tissier sitt gjennombrudd, og fikk oppmerksomhet fra fotballnasjonen. Southampton endte på 7.-plass i ligaen, der paret Le Tissier/Rodney Wallace scoret 50 mål. Le Tissier scoret hat-trick mot både Wimbledon og Norwich. 

Mål som dette skapte stor oppmerksomhet rundt Le Tissier. Både Wallace og Le Tissier ble innkalt til B-landskamp på slutten av sesongen, og han ble kåret til «PFA Young Player of the Year» i 1989-90.

Et av hans mest kjente mål kom høsten 1996 da Manchester United var på besøk på The Dell og Southampton vant 6–3, etter at Le Tissier lobbet over keeper Peter Schmeichel.

I 1998-99 er ikke lenger Le Tissier et soleklart førstevalg. Selv om han spiller mange kamper fra start, blir han ofte byttet ut.

Han scoret det siste målet t på Southamptons gamle fotballbane, «The Dell», mot Arsenal 19. mai 2001. 

Han spilte 443 ligakamper, 52 ligacupkamper, 33 FA-cupkamper og tolv andre offisielle kamper (totalt 540 kamper), der han scoret tilsammen 209 mål. 

### Landslaget

Han har også junior-, U21-, B- og A-landskamper for England. Debut for A-landslaget kom 9. mars 1994 mot Danmark. Han fikk tilsammen åtte landskamper men scoret ingen mål. Hans internasjonale gjennombrudd kom da han var kaptein, scoret hat-trick og la opp til et annet mål for Englands B-landslag mot Russland før fotball-VM 1998.

### Renome

Le Tissier ble kjent som spilleren som scoret spektakulære mål med jevne mellomrom, ofte helt uventet mens klubben slet mot nedrykk. På grunn av dette fikk han kallenavnet «Le God» blant tilhengerne, men kritikerne hadde en tendens til å kalle ham en «luksusspiller», som ikke løp for laget bare for seg selv. 

Han har fått «bynøkkel» til Southampton og han har fått en VIP-boks på nye St. Mary's Stadium oppkalt etter seg. En leilighetsblokk som ble bygget på tomten til den tidligere fotballbanen «The Dell» er også oppkalt etter ham. 2. februar 2007 oppkalte flyselskapet «FlyBe» et fly etter Le Tissier Arkivert 29. september 2007 hos Wayback Machine..

Sesong for sesong
-----------------

| Klubb | Ses | Kamper | Mål | Div | Plass | FA-cup | Liga-cup | E-cup | Manager |
| --- | --- | --- | --- | --- | --- | --- | --- | --- | --- |
| Southampton FC | 1986-87 | 12/12 | 6 | 1 | 12 | 3. runde | Semi-fin | - | Chris Nicholl |
| Southampton FC | 1987-88 | 10/9 | 0 | 1 | 12 | 4. runde | 2. runde | - | Chris Nicholl |
| Southampton FC | 1988-89 | 21/7 | 9 | 1 | 13 | 3. runde | 5. runde | - | Chris Nicholl |
| Southampton FC | 1989-90 | 35 | 20 | 1 | 7 | 5. runde | 5. runde | - | Chris Nicholl |
| Southampton FC | 1990-91 | 34/1 | 19 | 1 | 14 | 5. runde | 5. runde | - | Chris Nicholl |
| Southampton FC | 1991-92 | 31/1 | 6 | 1 | 16 | 6. runde | 4. runde | - | Ian Branfoot |
| Southampton FC | 1992-93 | 40 | 15 | PrL |  |  |  | - | Alan Ball |
| Southampton FC | 1993-94 | 38 | 25 | PrL |  |  |  | - | Alan Ball |
| Southampton FC | 1994-95 | 41 | 19 | PrL | 10 | 5. runde | 3. runde | - | Alan Ball |
| Southampton FC | 1995-96 | 34 | 7 | PrL | 17 | 6. runde | 4. runde | - | Dave Merrington |
| Southampton FC | 1996-97 | 25/6 | 13 | PrL | 13 | 3. runde | 5. runde | - | Graeme Souness  |
| Southampton FC | 1997-98 | 26 | 11 | PrL | 12 |  |  |  | Dave Jones |
| Southampton FC | 1998-99 | 29 | 7 | PrL | 17 |  |  |  | Dave Jones |
| Southampton FC | 1999-00 | 18 | 3 | P15rL | 15 |  |  |  | Dave Jones og Glenn Hoddle |
| Southampton FC | 2000-01 | 8 | 1 | PrL | 10 |  |  |  | Glenn Hoddle og Stuart Gray |
| Southampton FC | 2001-02 | 4 | 0 | PrL | 11 |  |  |  | Stuart Gray og Gordon Strachan |

Litteratur
----------

* Le Tissier, Matthew, *Le Tiss: The Autobiography* Orion (2005), ISBN 978-0-7528-6849-3.

Referanser
----------

1. ↑   FBref, FBref spiller-ID d5e78451, oppført som Matt Le Tissier[Hentet fra Wikidata]
2. ↑   transfermarkt.com, oppført som Matt Le Tissier, Transfermarkt spiller-ID 43705, besøkt 9. oktober 2017[Hentet fra Wikidata]
3. ↑   www.bbc.co.uk[Hentet fra Wikidata]

Eksterne lenker
---------------

* (en) Matthew Le Tissier – FIFA Rediger på Wikidata

* (fr) Matthew Le Tissier – LÉquipe Rediger på Wikidata

* (en) Matthew Le Tissier – Transfermarkt Rediger på Wikidata

* (en) Matthew Le Tissier – national-football-teams.com Rediger på Wikidata

* (en) Matthew Le Tissier – WorldFootball.net Rediger på Wikidata

* (en) Matthew Le Tissier – Soccerbase.com Rediger på Wikidata

* (en) Matthew Le Tissier – FootballDatabase.eu Rediger på Wikidata

* (en) Matthew Le Tissier – EU-Football.info Rediger på Wikidata

* (en) Matthew Le Tissier – FBref Rediger på Wikidata
* Oppsummering av karrieren sesong for sesong
* Statistikk for årene i Premier League
* Kort historie om Southampton Arkivert 30. september 2006 hos Wayback Machine.
* Historien om Le Tissier
* Biografi hos BBC

  


| * v
* d
* r
PFA Young Player of the Year |
| --- |
| 
* 1974: Beattie
* 1975: Day
* 1976: Barnes
* 1977: Gray
* 1978: Woodcock
* 1979: Regis
* 1980: Hoddle
* 1981: Shaw
* 1982: Moran
* 1983: Rush
* 1984: Walsh
* 1985: Hughes
* 1986: Cottee
* 1987: Adams
* 1988: Gascoigne
* 1989: Merson
* 1990: Le Tissier
* 1991: Sharpe
* 1992: Giggs
* 1993: Giggs
* 1994: Cole
* 1995: Fowler
* 1996: Fowler
* 1997: Beckham
* 1998: Owen
* 1999: Anelka
* 2000: Kewell
* 2001: Gerrard
* 2002: Bellamy
* 2003: Jenas
* 2004: Parker
* 2005: Rooney
* 2006: Rooney
* 2007: C. Ronaldo
* 2008: Fàbregas
* 2009: Young
* 2010: Milner
* 2011: Wilshere
* 2012: Walker
* 2013: Bale
* 2014: Hazard
* 2015: Kane
* 2016: Alli
* 2017: Alli
* 2018: Sané
* 2019: Sterling
* 2020: Alexander-Arnold
* 2021: Foden

 |  |


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** Discogs
 |